cyanic-selkie/wikianc huggingface dataset:
Rapšaičiai
Rapšaičiai – kaimas pietinėje Plungės rajono savivaldybės dalyje, prie kelio Mižuikai–Plungė, 7 km nuo Stalgėnų.
Šaudymas 2020 m. vasaros olimpinėse žaidynėse
'''Sportinis šaudymas 2020 m. vasaros olimpinėse žaidynėse''' vyko 27-ą kartą olimpinių žaidynių istorijoje. Tokijo olimpiadoje pirmą kartą vyko mišrių komandų varžybos. Kinijos nacionalinė rinktinė pelnė daugiausiai medalių.
Programa
Lyginant su 2016 m. sportinis šaudymas prarado dalį leidžiamos sportininkų kvotos: nuo 390 sportininkų iki 360 šaulių kvotos. Siekiant lyčių lygybės buvo sumažintas vyrų rungčių skaičius. Iš programos pašalintos trys istorinės vyrų rungtys: vyrų šaudymas pistoletu iš 50 m atstumo (olimpinėje programoje buvo nuo 1896 m.), vyrų šaudymas iš šautuvo gulomis (olimpinėje programoje buvo nuo 1912 m.) ir vyrų dupletas (olimpinėje programoje buvo nuo 1996 m.). Vietoje to į programą įtrauktos trys mišrių lyčių porų rungtys tranšeto, orinio pistoleto ir orinio šautuvo varžybose. Tai pirmas kartas nuo 1920 m. kai į programą grįžo komandinės varžybos.
Urvinės kregždės
Urvinės kregždės (Riparia) – žvirblinių paukščių (Passeriformes) būrio, kregždinių (Hirundinidae) šeimos paukščių gentis.
Genties pavadinimas kilęs iš lotynų kalbos žodžio ‘riparius’, kuris reiškia „netoli nuo upės pakrantės“, pats žodis kildinamas iš lotyniško žodžio ‘ripa’ „upės krantas“.
Paplitimas ir biotopas
Upinės kregždės dažniausiai migrantės, veisiasi Eurazijos ir Šiaurės Amerikos vidutinių platumų ir subtropikų klimato juostų regionuose, o žiemoja atogrąžose. Dalis rūšių yra tik iš dalies migrantai arba gyvenančios atogrąžose gyvena sėsliai.
Upinės kregždės glaudžiai susijusios su vandens telkiniais. Lizdus krauna urveliuose, arba taip vadinamuose tuneliuose, kuriuos dažniausiai pačios išsikasa natūralioje smėlingoje vandens telkinio pakrantėje ar žemės pylime. Urvo gale esantį kameroje lizde išklotu su šiaudų, žolės ir plunksnų pamatu deda baltus kiaušinėlius, kuriuos pakaitomis peri abu tėvai. Kai kurios rūšys veisiasi kolonijomis.
Upinės kregždės, kaip ir kiti kregždiniai, vabzdžius gaudo skraidydamos virš vandens telkinių, pievų ar kitų atvirų plotų.
Rušys
Pasaulio paukščių vadovo (Handbook of the Birds of the World) 2022 m. internetinėje versijoje ir leidinyje „Pasaulio paukščiai: rekomenduojami angliški pavadinimai“ (Birds of the World: Recommended English Names), kurio sąrašus sudaro tarptautinė ornitologų sąjunga, ir jo internetinėje v12.1 versijoje išskiriamos 5 urvinių kregždžių (Riparia) genties rūšys (pilnas sąražas žemiau):
Paplitimas Lietuvoje
Lietuvoje aptinkama tik viena šios genties rūšis:
Dzevičių Lugas
Dzevičių Lugas – kolonija Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Minesotos universitetas
Minesotos universitetas  – valstybinis universitetas jungtiniame Mineapolio ir Sent Polo mieste, Minesotos valstijoje, JAV. 2021 m. rudenį Minesotos universitete mokėsi 52 376 studentai. Minesotos universitetas JAV yra trečias pagal dydį po Ohajo ir Arizonos universitetų. Minesotos universitetas priklauso Amerikos universitetų asociacijai, vienijančiai pirmaujančius Šiaurės Amerikos universitetus. Ši asociacija gyvuoja nuo 1900 m. Nuo 2001 m. Minesotos universitetas įeina į „Viešąją gebenę“ (Public Ivy) – prestižinių valstybinių koledžų ir universitetų sąrašą.
Kaip koledžas-parengiamoji mokykla, Minesotos universitetas buvo įkurtas 1851 m. Mineapolyje. Tarp žymių Minesotos universiteto absolventų minėtini fizikas ir chemikas Faringtonas Danielsas (1889–1972), politikė demokratė Helen Dž. Busalis (1919–2009), informatikas Georgijas B. Janakis (g. 1958).
Universiteto spalvos – vyšninė ir auksinė.
Pranas Žebriūnas
Pranas Žebriūnas (Žebrauskas) (1901 m. gegužės 20 d. Telšių aps., Alsėdžių vlsč., Paežerių kaime – 1981 m. balandžio 11 d. Vilniuje) – Lietuvos kariuomenės karininkas.
Biografija
Tarnavo Penktajame pėstininkų Lietuvos Didžiojo kunigaikščio Kęstučio pulke Aukštojoje Panemunėje. 1925–1927 m. dirbo Lietuvos šaulių sąjungoje (toliau LŠS) Kaune, 1927–1930 m. skiriamas LŠS IV rinktinės vadu Tauragėje, kartu dėstė kūno kultūros ir karinio rengimo disciplinas Tauragės aukštesniojoje komercijos mokykloje. 1928 m. suteiktas vyr. leitenanto laipsnis. 1930–1933 m. grįžo į darbą LŠS Kaune. Vėliau tarnavo Lietuvos Kariuomenės Generaliniame štabe, 1935 m. suteiktas kapitono laipsnis. 1939 m. Valstybinėje egzaminų komisijoje prie Švietimo ministerijos įgijo brandos atestatą.
1940 m. spalio 9 d. iš kariuomenės atleistas, kurį laiką Telšių apskrities savivaldybėje dirbo draudimo inspektoriumi. Dalyvavo Birželio sukilime, vėliau Telšių komendantūroje tarnavo raštvedžiu. Po to dirbo Telšių apsk. savivaldybės administracijoje. Nuo 1944 m. kovo mėn. – Vietinės rinktinės Telšių apsk. komendantūros raštvedys.
Pokaryje trumpai mokytojavo Telšių gimnazijoje. 1945 m. sausio 6 d. sovietinių organų suimtas ir nuteistas dešimčiai metų lagerio bei penkeriems metams tremties. Kalėjo Vorkutlage ir Minlage, Komijoje. Nuo 1954 m. buvo tremtyje Intoje, vėliau grįžo į Lietuvą.
Sūnus Arūnas – žinomas Lietuvos kinematografininkas.
Archipas Kuindžis
thumb|200px| A. Kuindžio portretas, 1877 m., aut. [[Ilja Repinas]] Archipas Kuindžis (, ukr. Архип Іванович Куїнджі, lot. Arkhyp Ivanovych Kuindzhi)  1842–1909 m.) – graikų kilmės Ukrainos tapytojas-peizažistas.
Biografija
Archipas Kuindžis gimė 1842 m. sausio 27 d. Mariupolyje prie Azovo jūros, graikų išeivio, batsiuvio šeimoje. Jo vaikystė buvo skurdi. 1855 m. A. Kuindžis mokėsi I. Aivazovskio studijoje Feodosijoje vadovaujamas A. Feslerio. Jis du kartus bandė įstoti į Sankt Peterburgo imperatoriškąją dailės akademiją, bet nesėkmingai. Jis joje mokėsi laisvuoju klausytoju ir 1868 m. laimėjo laisvojo klausytojo kurso baigimo diplomą už paveikslą „Totorių kaimas mėnesienoje Krymo pakrantėje“. 1874 m. lankėsi Prancūzijoje, Anglijoje, Šveicarijoje, Vokietijoje. 1878 m. akademija jam suteikė oficialų pirmos klasės baigimo diplomą. 1880 m. jis suorganizavo atskirą parodą eksponuoti vienui vienam paveikslui „Naktis virš Dnepro“, kuris tapo garsiausiu dailininko kūryboje.
1880−1890 m. A. Kuindžis lankė menininkų peredvižnikų ir mokslininkų susitikimus pas D. Mendelejevą, tyrė dažų spalvų kitimą nuo saulės šviesos poveikio vadovaujamas fiziko F. Petruševskio. 1892 m. A. Kuindžis užėmė profesoriaus postą peizažo klasėje Sankt Peterburgo imperatoriškojoje dailės akademijoje ir 1893 m. tapo tikruoju akademijos nariu. 1909 m. jis inicijavo dailininkų draugiją, kuri vėliau jo garbei buvo pavadinta Kuindžio draugija. Archipas Kuindžis mirė 1910 m. liepos 24 d. Sankt Peterburge.
Tėjaus ežeras
Tėjaus ežeras  – ledyninis ežeras Jungtinėje Karalystėje, vidurio Škotijoje, Perte ir Kinrose, Škotijos aukštumose. Siauras, išsidriekęs šiaurės rytų – pietvakarių kryptimi 23 km, plotis ~2 km. Gylis iki 150 m. Šiaurinėje pakrantėje stūkso 10 pagal aukštį Britų salose Ben Lojerso kalnas. Vakaruose įteka Docharto ir Lochajaus upės, rytuose išteka Tėjus.
Pagrindinės gyvenvietės prie Tėjaus ežero yra Kilinas ir Kenmoras. Senovėje ežere buvo pastatyti įtvirtinimai, vadinami kranogais. ~20-ies liekanos rastos ežere, vienas rekonstruotas.
Telugai
Telugai (తెలుగు ప్రజలు = telugu prajalu) arba andhrai – Pietų Azijos tauta, priklausanti dravidams. Gyvena Indijoje, rytų Indostane: Andhra Pradeše, Telanganoje, kaimyniniuose Tamilnado, Karnatakos rajonuose. Populiacija – ~74 mln. žmonių. Vartoja dravidų kalbų šeimai priklausančią telugų kalbą. Didžiuma telugų – hinduistai (daugiausia vaišnavai), likusi dalis – musulmonai (sunitai), džainai, krikščionys.
Telugai verčiasi daugiausia žemdirbyste (augina raudonuosius pipirus, ryžius, ankštinius, medvilnę, džiutą, tabaką). Dalis telugų užsiima avininkyste. Išvystę įvairius amatus – tekstilę, keramiką, juvelyriką, siuvinėjimą ir kt. Kaimuose aukštakasčiai telugai gyvena didelėmis šeimomis plytiniuose namuose su keturkampiais kiemais. Pietinėje namo dalyje – miegamasis, rytinėje – šventykla, vakarinėje – svečių kambarys, kitur – sandėlinės patalpos. Valstiečių, amatininkų būstai pastatyti iš molio, vienos patalpos, paprastai su veranda. Neliečiamieji gyvena bambukinėse ar molinėse lūšnose. Vyrai dėvi dhočius, ant jų – baltus arba spalvotus marškinius, ant pečių užsimeta šaliką ar rankšluostį (piemenys – užklotą). Galvos apdangalas – turbanas. Musulmonai dėvi lungį, marškinius ir apvalią kepuraitę. Moterys dėvi sarius, ilgus sijonus, trumpą palaidinę su rankovėmis (čoli), kurios galai priekyje surišami mazgu. Valstietės sariu rengiasi kaip dhočiu. Plaukus telugų moterys pina į kasas arba kuodus. Naudoja daug kosmetikos, papuošalų (turtingos – aukso).
Telugų virtuvę sudaro ypač aštrūs patiekalai iš ryžių, pupelių, taip pat iš pupų, moliūgų, rūgpienio. Naudoja daug vaisių (mangų, citrinų), prieskonių. Šventėms gamina saldumynus, pupelių patiekalus.
Telugų visuomenei būdingas kastinis susiskirstymas, ypač remiantis profesija. Kastos skirstosi į egzogamines giminines grupes, išlaikiusias matrilinijinių bruožų. Skyrybos, našlių santuokos draudžiamos.
Telugai yra išvystę gausų literatūrinį, architektūrinį, muzikinį paveldą, turi turtingą folklorą. Telugai musulmonai gyvena daugiausia miestuose, turi kultūrinių skirtumų nuo hinduistų, bet išlaikę kastinį pasidalijimą.
Nordic Sugar Kėdainiai
AB „Nordic Sugar Kėdainiai“ (seniau – Kėdainių cukraus fabrikas, AB „Kėdainių cukrus“) – maisto pramonės įmonė, nuo 1971 m. veikianti Kėdainiuose, Pramonės rajone (Pramonės g. 6).
1971 m. įkurtas Kėdainių cukraus fabrikas, pradėjęs iš cukrinių runkelių ir cukranendrių pusgaminio gaminti smulkųjį cukrų. 1985 m. gamykloje dirbo 650 darbuotojų, buvo pagaminama 18,4 tūkst. t cukraus iš cukrinių runkelių ir 42 tūkst. t iš cukranendrių pusgaminio. Dalis produkcijos buvo išvežama į RTFSR.
thumb|left|240px|Kėdainių cukraus fabrikas („Danisco Sugar“) 2006 m.
Po TSRS žlugimo įmonė buvo privatizuota (vadinosi AB „Kėdainių cukrus“), o 1998 m. nupirkta koncerno „Danisco Sugar“. 2009 m. įmonės akcininkais tapo „Nordzucker“. Buvo atnaujinti techniniai įrengimai. 2016 m. įmonė per parą apdirbdavo iki 6000 t cukrinių runkelių, tuo laikotarpiu įmonė pagamindavo ~100 tūkst. t cukraus per metus.
Chmelovščiznos Kolonija
Chmelovščiznos Kolonija – kolonija Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Rasava
Rasava – kaimas Kaišiadorių rajono savivaldybėje, 2 km nuo Žaslių, prie Žaslių ežero. Žaslių girininkija (Kaišiadorių miškų urėdija).
Rasimai
Rasimai – kaimas Zarasų rajono savivaldybėje, 3 km į pietvakarius nuo Samanių, prie raistingų miškelių.
Rosenborg BK (moterys)
„Rosenborg“ arba kitaip Rosenborgo BK – Norvegijos moterų futbolo komanda iš Tronheimo, kuri žaidžia moterų futbolo varžybose.
Stadionas
Namų rungtynes žaidžia Kotengo arenos stadione.
Trondheims-Ørn
Trondheims-Ørn moterų futbolo klubas nuo 2005 m. žaidė aukščiausioje lygoje. 2006 m. užėmė antrą vietą.
Rosenborg BK
2020 m. vasario mėn. pranešta, kad Trondheims-Ørns prisijungė prie Rosenborg BK struktūros.
Nuo 2020 m. klube žaidė lietuvių kilmės vartininkė Rugilė Marija Rulytė.
Sudėtis
Atnaujinta; 2021 m. lapkričio 4 d.
Sanremo muzikos festivalis
Sanremo muzikos festivalis  – kasmetinis muzikos festivalis, vykstantis Sanreme, Italijoje. Festivalis pradėtas 1951 m. Jo pagrindu buvo sukurtas šiuo metu žiūrimiausias muzikos renginys pasaulyje – „Eurovizijos“ dainų konkursas.
Annie M. G. Schmidt
Anė Šmit (, g. 1911 m. gegužės 20 d. – 1995 m. gegužės 21 d.) – olandų rašytoja, poetė, dainų ir pjesių autorė. 1988 m. jai įteiktas prestižinis apdovanojimas – Hanso Kristiano Anderseno medalis.
Nors Anė Šmit vadinama Olandijos vaikų literatūros karaliene, ji kūrė ir suaugusiems. 1993 m. spalio 10 d. visame pasaulyje buvo paskelbta Anės Šmit diena.
Biografija
Būsimoji rašytoja gimė nedideliame Kapelės miestelyje, prie jūros. Tėvas – reformatų pastorius, labai išsilavinęs žmogus. Motina dirbo mokytoja, tačiau po vestuvių šį darbą metė. Manoma, jog rašytojos tėvų santuoka nebuvo laiminga.
Čekijos moterų ledo ritulio rinktinė
Čekijos moterų ledo ritulio rinktinė – nacionalinė moterų komanda atstovaujanti Čekijai tarptautinėse varžybose.
Annie M. G. Schmidt
Biografija
Vaikystėje Anė Šmit skaitė Anderseno pasakas ir parašė pirmuosius savo kūrinius. Baigusi mokyklą, išvyko į Vokietiją, dirbo tarnaite. Grįžusi į Olandiją, pradėjo studijuoti teisę ir bibliotekininkystę. Vėliau įsidarbino vaikų bibliotekoje.
1951 m. Anė Šmit pradėjo spausdinti trumpas istorijas apie du geriausius draugus – Jipą ir Janikę. Atskira knyga jos išleistos 1956 m. Iš viso pasirodė net penkios knygelės apie Jipo ir Janikės nuotykius.
1950 m. pasirodė pirmasis autorės eilėraščių rinkinys „Mažasis arbatinukas ir kiti eilėraščiai“. Vėliau beveik kasmet išleisdavo po vien poezijos rinkinį. Šmit kūryboje gausu tautosakos elementų, apstu kalbančių gyvūnų, keistų ponų, visi vaikai – nenuoramos.
Vėliau kūrė prozą ir poeziją, pelnė ne vieną apdovanojimą. Pasisakė prieš nuobodžią didaktinę literatūrą.
Anė Šmit buvo ištekėjusi, turėjo sūnų, kurį laiką gyveno Prancūzijoje.
Sulaukusi 84-erių metų, rašytoja nusižudė. Palaidota Amsterdame.
Orense SC
Orense Sporting Club, o trumpiau vadinamas Orense SC – profesionalus Ekvadoro futbolo klubas, rungtyniaujantis aukščiausioje lygoje. Įsikūręs Mačaloje. Namų rungtynes žaidžia stadione, talpinančiame daugiau nei tūkst. žiūrovų.
Istorija
Klubas įkurtas 2009 m. gruodžio 15 d., rungtyniavo A serijoje
Grodziskas (Palenkės vaivadija)
Grodziskas – kolonija Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų gentis – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Raskilynė
Raskilynė – kaimas Kelmės rajono savivaldybėje, 4 km nuo Naudvario.
Martynas Masalskis
Martynas Masalskis (1858 m. lapkričio 27 d. Baukiuose, Ariogalos valsčiuje, Kėdainių apskrityje – 1954 m. rugsėjo 27 d. Panevėžyje) – Lietuvos vargonų meistras.
Biografija
Jau vaikystėje pasižymėjo muzikalumu: tėvo pamokytas, smuikavo palies suorganizuotame orkestrėlyje. Vėliau susižavėjo vargonais. Savamokslis jaunuolis pasigamino kambarinius vargonėlius, taisė bažnyčių vargonus, vėliau pradėjo daryti naujus, kuriuos įrengė Vadaktuose, Panevėžiuke, Kaltinėnuose, Jurbarke ir kitur. Paskutiniais praėjusio šimtmečio metais atsikėlė į Panevėžį jau būdamas patyrusiu vargonų meistru. Čia tęsė savo darbą.
1904–1905 m. parodose Panevėžyje Martynas Masalskis už instrumentų gamybą buvo apdovanotas sidabro medaliu ir diplomais.
1900 m. Martynas Masalskis Panevėžyje, iš Preiso pirko žemės sklypą K. Donelaičio gatvėje ir čia pasistatė mūrinį namą. Šiame name įrengtos dirbtuvės 1925 m. spaudoje minimos tokiu pavadinimu: „Vargonų ir fisharmonijų dirbtuvė M. Masalskio ir R.Žygo b-vės, Panevėžys”.
Rupis
Rupis – upelis šiaurės Lietuvoje, Pasvalio rajono pietinėje dalyje, Pušaloto seniūnijoje; Amatos kairysis intakas (Lėvens baseinas). Prasideda Toliūnų miške, apie 3 km į šiaurės rytus nuo Pušaloto. Teka pietų kryptimi Papiškių kaimo teritorija per dirbamus laukus, įteka į Amatą 1,3 km nuo jos žiočių. Vaga reguliuota.
Martynas Masalskis
Biografija
Per savo ilgą gyvenimą vargonų meistras pagamino 50 vargonų bažnyčioms ir 550 fisharmonijų mokykloms bei privatiems asmenims. Nemažai instrumentų išliko iki šiol. Šiuo metu į Lietuvos Respublikos kultūros vertybių sąrašus įrašyti septyneri Martyno Masalskio pagaminti vargonai.
Claudia Faniello
Claudia Faniello (g. 1988 m. vasario 25 d. Qawra) – Maltos dainininkė.
Vaikystė
Claudia Faniello gimė ir užaugo Qawra, Maltoje. Turi seserį Miriana ir brolį Fabrizio, kuris taip pat yra dainininkas. Paauglystėje Claudia kentėjo nuo bulimijos.
Bėravalka
Bėravalka – upelis šiaurės Lietuvoje, Pasvalio rajono pietinėje dalyje, Pušaloto seniūnijoje; Amatos kairysis intakas (Lėvens baseinas). Prasideda laukuose prie Kruopinės viensėdžio, apie 5 km į pietvakarius nuo Pušaloto. Teka pietų kryptimi Kidžionių, Migonėlių ir Pabėrvalkių kaimų dirbamais laukais, įteka į Amatą 12,1 km nuo jos žiočių. Vaga reguliuota.
Claudia Faniello
Karjera
Claudia Faniello muzikiniuose projektuose debiutavo būdama 12-kos metų. 2001 metais laimėjo talentų konkursą „Talentissimi Juniors“.
2005 m. dalyvavo TV laidoje „Hotspot“, kurioje ji užėmė ketvirtą vietą. 2006 m. debiutavo nacionalinės „Eurovizijos“ atrankos konkurse „Malta Song for Europe“, kur su daina „High Alert“ užėmė 12 vietą. Atlikėja vėliau dar septynis kartus – 2007, 2008, 2009, 2010, 2011, 2012 ir 2013 metais – bandė laimę nacionalinėje atrankoje, tačiau jai laimėti pavyko tik 2017 metais. 62-oje „Eurovizijoje“ ji pasirodys su daina „Breathlessly“.
Gomido FC
„Gomido“ futbolo klubas arba Gomido FC – profesionalus futbolo klubas, įsikūręs Kpalimės mieste.
Istorija
Klubas įkurtas Kpalimės mieste. Kitados rungtyniavo Pirmame divizione.
2020–2021 m. Togo futbolo čempionatas nevyko dėl pandemijos. 2021 m. sezone buvo penkti A grupėje ir į finalinį etapą netapteko.
2022 m. „A“ grupėje vėl buvo antri ir pateko į finalinį etapą, tarp šešių finalininkų liko ketvirti.
2022–2023 m. ekipos rungtyniavo vientisoje lygoje. Tarp šešiolikos dalyvių ekipa liko vienuoliktoje vietoje.
Inipi
Inipi – mirusiojo dvasia indėnų kavaisų mitologijoje.
Pasakojama, kad ši dvasia gyvenanti pasaulio pakraštyje, kur laikanti karvelius. Su Inipi lošęs Kojotas, jis laimėjęs karvelius ir paleidęs, kad šie atitektų kavaisams. Sakoma, kad tuomet, kai karvelių niekur nematyti, Inipi laimi lošdamas su Kojotu.
Tikėta, kad jei žmogui pavyktų pamatyti Inipi, gresianti nelaimė.
Spyruoklė
thumb|250px|Cilindrinės spyruoklės
Spyruoklė – tamprus įrengimas, kaupiantis mechaninę energiją. Dėl savo standžios sandaros spyruoklė, pakeitus jos formą, atpalaiduoja energiją, kurią vėl galima sukaupti įrengimą suspaudus. Gaminamos iš spyruoklinio plieno, rečiau – iš berilinės bronzos, titano, gumos, stiklo pluošto. Spyruoklės būna sraigtinės, taip pat cilindrinės, kūginės, plokščiosios, spiralinės, lėkštinės. Pagal standumą skiriamos pastovaus ir kintamo standumo spyruoklės, pagal veikiančias deformacijas – tempimo, gniuždymo, sukimo, lenkimo spyruoklės.
Naudojamos dažniausiai mašinose ir prietaisuose, nes gerai atlaiko įvairias tempimo, gniuždymo, sukimo apkrovas.
Istorija
Cilindrinės spyruoklės pradėtos naudoti XV a. durų užraktuose. Tame pačiame amžiuje išrasti ir spyruokliniai laikrodžiai. 1676 m. paskelbtas Huko dėsnis, teigiantis jog deformuoto kūno tamprumo jėga proporcinga kūno deformacijos laipsniui.
Stovyklavietė
Stovyklavietė (taip pat kempingas) – poilsiavietė, kurioje apsistojama (pvz., kelionės, turistinio žygio metu). Specialiai įrengta vieta gamtos apsuptose vietose, prie vandens telkinių, skirta turizmo reikmėms (t. y. apgyvendinimui, aktyviam bei pasyviam poilsiui). Paprastai stovyklavietėje būna numatytos vietos palapinėms statyti, pilni sanitariniai mazgai (tualetai, dušai, prausyklos), virtuvėlės, vasariniai nameliai.
2018 m. Lietuvoje veikė 29 kempingai:
MCA Records
„MCA Records“ buvo amerikiečių įrašų kompanija, įkurta „MCA Inc.“, o vėliau valdoma „MCA Music Entertainment Group“ (dabar – „Universal Music Group“). Uždaryta 2003 m. Kompanijos kantri muzikos dalis, „MCA Nashville,“ vis dar gyvuoja kaip „Universal Music Group Nashville“ dalis.
Johann Schneider-Ammann
Johanas Niklausas Šnaideris-Amanas (, g. 1952 m. vasario 18 d.) – šveicarų verslininkas, politikas ir buvęs Šveicarijos Federalinės Tarybos narys (2010–2018 m.). Jis priklauso Liberalų partijai bei 2016 m. buvo Šveicarijos konfederacijos prezidentas. Būdamas Federalinės Tarybos nariu, J. Šnaideris-Amanas vadovavo federaliniam ekonomikos reikalų departamentui.
Biografija
Berno kantone, Zumisvalde, gimęs veterinarijos gydytojo sūnus J. Šnaideris-Amanas 1977 m. federaliniame technologijos institute Ciuriche baigė elektrotechnikos specialybę, o 1983 m. INSEAD verslo mokykloje Prancūzijoje įgijo verslo administravimo magistro laipsnį. 1990–2010 m. jis vadovavo savo šeimos mechanikos inžinerijos įmonei „Ammann Group“, o tapęs Federalinės Tarybos nariu, perdavė įmonės kontrolę abiems savo vaikams. J. Šnaideris-Amanas yra vedęs, turi du vaikus ir gyvena Langentalyje.
Politinė karjera
thumb|left|2016 m. Šveicarijos Federalinė Taryba thumb|left|J. Šnaideris-Amanas su Indijos ministru pirmininku [[Narendra Modi Ženevoje 2016 m.]] 1999 m. federalinių rinkimų metu, J. Šnaideris-Amanas kaip Berno kantono ir laisvųjų demokratų partijos atstovas buvo išrinktas į Šveicarijos Nacionalinę Tarybą. Nuo 1999 m. jis taip pat pirmininkavo Šveicarijos mechanikos ir elektros inžinerijos pramonės įmonių sąjungai „Swissmem“. 2003 ir 2007 m. jis buvo perrinktas į Nacionalinę Tarybą. 2007–2008 m. finansų krizės kontekste J. Šnaideris-Amanas kritikavo finansų sektoriaus atstovams skiriamas premijas. Tačiau J. Šnaiderio-Amano įmonė tais pačiais metais daug lėšų perkėlė į Džersį – mokesčių rojų.
2009 m. J. Šnaideris-Amanas tapo naujai įkurtos Liberalų partijos nariu. 2010 m. rinkimuose jis buvo išrinktas į Šveicarijos Federalinę Tarybą. 2010 m. lapkričio 1 d. jis pradėjo eiti federalinio ekonomikos reikalų departamento, kuris 2013 m. tapo federaliniu ekonomikos, švietimo ir tyrimų departamentu, vadovo pareigas. Taip pat jis anksčiau buvo paskelbęs apie ketinimą pasitraukti iš savo įmonės vadovo pareigų bei įvairių valdybos nario pareigų, jei bus išrinktas į Federalinę Tarybą.
2015 m., vadovaujant prezidentei Simonetai Somarugai, jis pradėjo eiti Šveicarijos viceprezidento pareigas. 2016 m. sausio 1 d. jis buvo inauguruotas Šveicarijos konfederacijos prezidentu. 2016 m. kovą, po kalbos apie juoką, kurią daugelis palaikė liūdna, jis tapo interneto memu. 2016 m. birželio 1 d., būdamas Šveicarijos prezidentu, J. Šnaideris-Amanas, kartu su Vokietijos kanclere Angela Merkel, Prancūzijos prezidentu Fransua Olandu ir Italijos ministru pirmininku Mateo Renci, dalyvavo oficialiame Gotardo bazės tunelio, tapusio ilgiausiu pasaulyje geležinkelio tuneliu, atidaryme.
2018 m. gruodžio 31 d. J. Šnaideris-Amanas paliko Federalinę Tarybą. 2019 m. sausio 1 d. jį pakeitė Karin Keler-Zuter.
Ellipsis
Ellipsis – septintasis studijinis škotų alternatyvaus roko grupės „Biffy Clyro“ albumas, išleistas 2016 m. liepos 8 d. Albumo singlas „Wolves of Winter“ pasiekė pirmąją vietą Jungtinės Karalystės roko ir metalo singlų reitinge. Albumas sulaukė daugiausia teigiamų kritikų įvertinimų ir debiutavo pirmojoje Jungtinės Karalystės albumų reitingo vietoje, tapdamas antruoju grupės įrašu, pasiekusiu šią viršūnę.
Dainų sąrašas
Muzikos ir žodžių autorius Simon Neil, išskyrus, kur išskirta.
Raša
Raša – buvęs viensėdis Molėtų rajono savivaldybėje, 9 km į rytus nuo Mindūnų, vakariniame Rašios ežero krante.
1900 m. Vokietijos gyventojų surašymas
1900 m. Vokietijos gyventojų surašymas vyko 1900 m. gruodžio 1 d. Vokietijos imperijoje. Vokietijos plotas tuo metu buvo 540 742 km², surašymo metu priskaičiuota 56,4 mln. gyventojų (tarp jų 2,0 mln. Rytprūsiuose).
Rezultatai
Surašymo rezultatai regionuose ir provincijose:
Rytų Prūsijos provincija
Rytprūsiuose buvo 2 apygardos, suskirstytos į 37 apskritis, tarp kurių buvo 2 miestai-apskritys. Iš viso provincija užėmė 36 994 km² plotą, joje buvo 1996,6 tūkst. gyventojų.
Uzumčinai
Uzumčinai  – mongolų subetnosas, gyvenantis Kinijoje (Vidinėje Mongolijoje; dauguma) bei Mongolijoje (Rytų aimake). Populiacija – ~5000 žmonių. Kalba mongolų kalbos rytinėmis tarmėmis. Tautovardžio kilmė neaiški, galimai kilusi nuo vietovardžio – Uzemin Ulo kalnų, minimų uzumčinų tautosakoje. Skirstomi į rytų (zuun) uzumčinus ir vakarų (baruun) uzumčinus.
Išlaikę daug senų, pas kitus mongolus nunykusių kultūros bruožų. Jurta senovės mongolų braižo, naudojama relikvijų saugojimui. Dabartiniai uzumčinai, ypač Mongolijos, persimaišę su chalcha mongolais.
Merkur Spiel-Arena
Esprit Arena – futbolo stadionas Diuseldorfe (Šiaurės Reinas-Vestfalija, Vokietija). Pastatytas 2002–2004 m. Reino stadionui pakeisti. Stadioną naudoja dvi futbolo komandos – TSV Bayer Leverkusen, TSV Fortuna Düsseldorf ir amerikietiškojo futbolo komanda Rhein Fire.
2011 m. arenoje vyko Eurovizijos dainų konkursas 2011.
Pala imperija
Pala imperija buvo budistų dinastija ir viena didžiausių Viduriniosios Indijos karalysčių, valdžiusių iš Bengalijos rytinę Indijos subkontinento dalį. Palas dažnai priešininkai vadino Gaudos valdovais. Vardas Pala (Bengalų kalba: পাল pal) reiškia gynėjas ir buvo naudojamas vardo pabaigoje visų dinastijos valdovų.
Istorija
Palos buvo Mahajanos ir tantrinio budizmo pasekėjai. Gopala buvo pirmasis dinastijos valdovas. Jis atėjo į valdžią 750 m. Gaure po demokratinių rinkimų. Šis įvykis laikomas vienu pirmųjų demokratinių rinkimų Pietų Azijoje nuo Mahadžanapadų laikų. Jis valdė 750–770 m. ir sutvirtino savo valdžią užvaldydamas visą Bengaliją. Ši budistinė dinastija valdė keturis šimtus metų (750–1120 m.), kuomet Bengalijoje buvo stabilumas ir klestėjimas. Jie sukūrė daug šventyklų ir meno kūrinių, rėmė Nalandos ir Vikramašilos universitetus. Somapura Mahavihara, kurį pastatė Darmapala, yra didžiausia budistų vihara Indijos subkontinente.
Imperija pasiekė zenitą valdant Darmapalai ir Devapalai. Darmapala išplėtė valdas į šiaurinę Indijos dalį, o tai vėl pradėjo kovą dėl dominavimo subkontinente. Jo įpėdinis Devapala užkariavo didžiąją Pietų Azijos dalį ir sritis už jos ribų. Jo imperija tesėsi nuo Asamo iki Utkalos rytuose, Kambodžos karalystės (dabar Afganistanas) šiaurės vakaruose ir Dekano pietuose. Pasak Palų vario lentelių įrašų, Devapala išnaikino utkalas, užkariavo Asamą, sutriuškino hunų, giminingų įsiveržusiems į Europą, išdidumą, nužemino Pratiharas, gurdžarų ir dravidų valdovus.
Po Devapalos mirties baigėsi Palos imperijos dominavimas ir iškilo keletas nepriklausomų karalysčių ir dinastijų. Tačiau Mahipala I atnaujino imperijos viršenybę. Jis susigrąžino valdžią visoje Bengalijoje ir išplėtė imperiją. Jis atsilaikė prieš Rajendros Cholos I ir čalukjų invazijas. Po jo mirties vėl sekė nuosmukis iki Ramapalos, paskutinio didžio dinastijos atstovo, kuris iki tam tikro lygio atgavo imperijos pozicijas. Jis sutriuškino Varendros sukilimą, išplėtė valdas į Kamarupą, Orisą ir Šiaurės Indiją.
Palos imperija laikoma Bengalijos aukso amžiumi. Niekada anksčiau ir vėliau bengalai nepasiekė tokio galios ir garbės. Palos įvedė Mahajanos budizmą Tibete, Butane, Mianmare. Palos prekiavo ir turėjo įtaką pietryčių Azijoje. Tai matosi Šailendros (dabar Malaja, Java, Sumatra) skulptūrose ir architektūriniame stiliuje. Galiausiai Pala imperija subyrėjo po Sena dinastijos atakų.
Gžibovščizna
Gžibovščizna – kaimas Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Halų Lugas
Halų Lugas – kolonija Lenkijos šiaurės rytuose, Šudzialovo valsčiuje, Sokulkos apskrityje, Palenkės vaivadijoje.
Istorija
Nuo VIII a. pr. m. e. iki XIX a. šioje teritorijoje gyveno lietuviams artima baltų tauta – jotvingiai. Nuo XIII-XIV a. iki 1795 m. kaimas priklausė Lietuvos Didžiajai Kunigaikštystei. 1975-1998 m. priklausė Balstogės vaivadijai.
Balnadantė
Balnadantė (Leucodon) – balnadantinių (Leucodontaceae) šeimos samanų gentis. Lietuvoje auga viena rūšis – voverinė balnadantė (Leucodon sciuroides). Tai yra epifitinė samana, dažniausiai auganti ant senų lapuočių medžių kamienų. Stiebai 4–5 cm ilgio, lapai – apie 3 mm ilgio, begysliai. Stiebas prie substrato prisitvirtinęs tik savo apatine dalimi. Esant sausam orui, šios samanos lapai susiraito, suteikdami samanai specifišką, lengvai atpažįstamą vaizdą. alt=Voverinė balnadantė (sausu oru)|miniatiūra|kairėje|Voverinė balnadantė sausu oru
Skra Częstochowa
Čenstakavos „Skra“ – Lenkijos futbolo klubas iš Čenstakavos.
Istorija
Klubo ištakos siekia 1926 m., kai buvo įkurtas sporto klubas.
1947 m. žaidė aukščiausioje šalies lygoje, tačiau po sezono iškrito į žemesnį divizioną.
2020/21 m. Antroje lygoje buvo šešti ir pateko į atkrintamąsias varžybas dėl galimybės žaisti Pirmoje lygoje. Tapo atkrintamųjų rungtynių ciklo nugalėtojais ir pateko į 2021/22 m. Pirmą lygą.
2021/22 m. sezone kovojo Pirmoje lygoje (antra pakopa).
Pasiekimai
<...>
Utenos kolegija
miniatiūra|250x250px|Medicinos fakultetas (Utenio aikštė 2) miniatiūra|Verslo ir technologijų fakultetas (Maironio g. 18) Utenos kolegija – Rytų Aukštaitijos regiono aukštoji mokykla.
21 studijų programa. Studijų formos: nuolatinė, ištęstinė. Kolegijos ištakos – Utenos aukštesnioji verslo ir aukštesnioji medicinos mokykla. Kolegija įsteigta LR Vyriausybės 2000 m. rugpjūčio 30 d. nutarimu Nr. 1000 „Dėl valstybinių Alytaus, Kauno, Utenos ir Vilniaus kolegijų steigimo“ ir LR ŠMM 2000 m. rugsėjo 1 d. įsakymu Nr. 1093 „Dėl Utenos aukštesniųjų medicinos ir verslo mokyklų reorganizavimo į Utenos kolegiją“.
Fakultetai, katedros
Mokymo(si) bazė – teorinio ir praktinio mokymo patalpos: Automatinio valdymo sistemų ir robotikos, Elektrotechnikos  ir elektronikos, Automatinio valdymo ir elektros įtaisų, Kompiuterinio projektavimo, Mikrobiologijos, Maisto chemijos, Chemijos, Fizikos ir kt. laboratorijos bei auditorijos, Elektroninio mokymo centras, Burnos priežiūros specialistų rengimo centras, Kosmetologijos centras, Mokomasis svetingumo centras, biblioteka, skaitykla.
Studijų programos
Šiuo metu įgyvendinama 21 koleginė studijų programa:
Kvalifikaciniai laipsniai
Nuo 2006 m. Utenos kolegija absolventams teikia profesinio bakalauro kvalifikacinį laipsnį.
Klubai
Utenos kolegijoje veikia:
Turmšas
thumb|220px|Moneta su Turmšo galva ([[Populonija, III a. pr. m. e.)]] Turmšas arba Turmsas (Turmś) – dievas etruskų mitologijoje; atitinka graikų Hermį ir romėnų Merkurijų. Turmšas laikytas dievų pasiuntiniu, tarpininku tarp dievų ir žmonių, gyvųjų ir mirusiųjų pasaulių.
Etrūrijoje Turmšas visų pirma buvo mitologinė figūra, jo kultas nėra paliudytas. Visgi manoma, kad Turmšas galėjo būti garbinamas kokiu nors kitu vardu, kurio iki šiol nepavyko identifikuoti. Etruskų mene Turmšas vaizduotas panašiai kaip graikų Hermis: jaunas, avintis sparnuotus sandalus, galvą prisidengęs keliautojo skrybėle (petasos), kuri neretai sparnuota, su pasiuntinio lazda. Turmšas vaizduojamas lydintis įvairius dievus ir didvyrius, taip pat palydintis deives į Pario teismą, pristatantis tėvams (jie vardu Latva ir Tuntle, atitinka Ledą ir Tindarėją) kiaušinį, iš kurio turėsianti gimti Helenė.
Turmšas neretai vaizduojamas ir kaip psichopompas, lydintis mirusiojo sielą į anapusinį pasaulį. Šiuo aspektu Turmšas pavaizduotas ant kai kurių etruskų sarkofagų, ant vieno iš jų – drauge su Charunu ir Cerberiu. Vulcuose aptiktas veidrodis, vaizduojantis, kaip Turmšas pas Odisėją atveda Teiresijo šešėlį (hinthial teresias). Čia šis dievas, kaip tarpininkas tarp gyvųjų ir mirusiųjų, įvardijamas Turmś Aitaś.
Pats dievavardis Turmś yra etruskų kilmės.
Parliament-Funkadelic
Kadangi kelios dešimtys muzikantų grojo vienoje ar kitoje grupėje, „Parliament-Funkadelic“ tapo bendriniu terminu apibūdinti šiuos muzikantus. Dvidešimto amžiaus devintojo dešimtmečio pradžioje George Clinton pradėjo solinę karjerą, neretai koncertuodamas „George Clinton and the P-Funk All-Stars“ vardu. 1997 m. šešiolika kolektyvo narių buvo įtraukti į Rokenrolo šlovės muziejų. 2019 m. kolektyvas buvo apdovanotas „Grammy“ apdovanojimu už viso gyvenimo pasiekimus.
Raščiai
Raščiai – kaimas Raseinių rajono savivaldybėje, 2 km nuo Verėduvos.
Sankuru
Sankuru  – upė Kongo Demokratinėje Respublikoje; Kasajaus (Kongo baseinas) dešinysis intakas. Prasideda Lundos plynaukštėje. Aukštupyje, iki Volfo krioklio vadinama Lubilandžiu. Teka šiaurės kryptimi, giliai išrėžtu slėniu, sudaro slenksčius ir krioklius. Žemupyje pasuka į vakarus, įteka į Kasajų netoli Bena Bendi.
Laivuojama 580 km nuo žiočių ruože, nuo Pania Mutombo. Yra įrengta hidroelektrinė. Prie Sankuru upės įsikūrę Mbuži Majo ir Lusambo miestai.
Raščiūnai (Rokiškis)
Raščiūnai – kaimas Rokiškio rajono savivaldybėje, 11 km nuo Pandėlio.
Unisport de Sokodé
„Unisport de Sokodé“ futbolo klubas arba Unisport de Sokodé – profesionalus futbolo klubas, įsikūręs Sokodės mieste.
Istorija
Klubas įkurtas Sokodės mieste. Kitados rungtyniavo Pirmame divizione
2020–2021 m. Togo futbolo čempionatas nevyko dėl pandemijos. 2021 m. sezone buvo treti „B“ grupėje ir į finalinį etapą nepateko.
2022 m. „A“ grupėje buvo ketvirti ir nepateko į finalinį etapą.
2022–2023 m. ekipos rungtyniavo vientisoje lygoje. Tarp šešiolikos dalyvių ekipa liko dešimtoje vietoje.
Įnagininkas
Įnagininkas  – netiesioginis linksnis, atsakantis į klausimą kuo? Daugumoje kalbų šiuo linksniu reiškiamas įnagis (įrankis, priemonė), kuriuo veiksmo atlikėjas daro įtaką kitiems objektams arba atlieka tam tikrus veiksmus. Kai kuriose kalbose (pvz., slavų) neveikiamosios rūšies konstrukcijose įnagininku reiškiamas veiksmo atlikėjas, pavyzdžiui, (Ryba lovica Ivanom) pažodžiui 'Žuvis gaudosi Ivanu', t. y. 'Ivano gaudoma žuvis'. Vokiečių kalboje įnagininko vaidmenį dažniausiai atlieka naudininkas su prielinksniais, pavyzdžiui, mit Dir (naud.)  'su tavimi'. Latvių kalboje vienaskaitoje įnagininkas sutapęs su galininku, daugiskaitoje − su naudininku, bet šio linksnio formų išlikę prieveiksmiuose (retumis 'retai, retkarčiais', vietumis 'vietomis'), poetinėje kalboje vartojamuose įvardžiuose (manim, tevim, sevim 'manimi, tavimi, savimi'), senuosiuose raštuose (ubagis (-is < *-ais) iet  'elgetauti', t. y. 'ubagais eiti'). Įnagininkas turėtas jau indoeuropiečių prokalbėje, tačiau manoma, kad įnagininkas ir vietininkas susidarė vėliau už kitus linksnius.
Lietuvių kalboje įnagininkas vartojamas labai įvairiomis reikšmėmis. Esama keleto būdų įnagininko vartosenai nusakyti. Juo gali būti nurodoma:
Lietuvių bendrinėje kalboje įnagininkas vartojamas su prielinksniais su, sulig, ties, po.
Vasilijus Smyslovas
Vasilijus Vasilijevičius Smyslovas (g. 1921 m. kovo 24 d. Maskvoje – 2010 kovo 27) – Rusijos šachmatininkas, tarptautinis didmeistris, buvęs septintuoju šachmatų pasaulio čempionu nuo 1957-1958.
Jis 8-kartus (1948 m., 1950 m., 1953 m., 1956 m., 1959 m., 1965 m., 1983 m. ir 1985 m.) žaidė kandidatų į pasaulio čempiono titulą turnyruose ir mačuose. Smyslovas dukart buvo pirmas TSRS čempionate (1949 ir 1955), o šachmatų olimpiadose laimėjo 17 medalių – tai visų laikų rekordas. Penkiuose Europos komandiniuose čempionatuose Smyslovas laimėjo 10 aukso medalių.
Ankstyvieji metai
1938 m., būdamas 17-os, Smyslovas laimėjo TSRS jaunimo čempionatą. Tais pačiais metais jis dalijosi 1-2 vietas Maskvos šachmatų čempionate, su 12,5 taško iš 17.
Tačiau Smyslovo pirmasis bandymas suaugusiųjų varžybose nebuvo sėkmingas: 1939 m. su 8 taškais iš 17-kos užėmė 12-13 vietas Leningrado-Maskvos tarptautiniame turnyre. Maskvos čempionate 1939-1940 m. geriau, kur su 9 taškais iš 13-kos pasidalijo 2-3 vietomis.
Karo metai
1940 m. pirmąkart dalyvaudamas TSRS čempionate pasirodė neblogai, užimdamas 3-ą vietą su 13 taškų iš 19, taip aplenkdamas Michailą Botviniką. Šiame turnyre buvo labai stiprių žaidėjų, pvz., Paulis Keresas ar Mikėnas. Dalyvavo dar keli karo metu aneksuotų šalių sportininkai.
Antrojo pasaulinio karo metu Smyslovas buvo pristabdęs savo veiklą tarptautiniuose šachmatų turnyruose. Tačiau jis dalyvavo TSRS šachmatų varžybose. Smyslovas laimėjo 1942 m. Maskvos čempionatą surinkęs 12 taškų iš 15. Kuibyševe 1942 m. jis užėmė 2 vietą, iškovojęs 8 taškus iš 11. Aukšto lygio turnyre, kuris vyko Sverdlovske 1943 m., Smyslovas pasidalijo 3-4 vietas su 8 taškais iš 14. 1943–1944 m. Maskvos čempionate, Smyslovas užėmė 3-4 vietą su 11,5 taško iš 16. Jis buvo antras 1944 m. TSRS čempionate su 10,5 taško iš 16. Vėliau nugalėjo 1944–1945 m. Maskvos čempionate surinkęs 13 taškų iš 16. Po šių pasirodymų jis tapo vienu iš trijų stipriausių TSRS šachmatininkų, kartu su Botviniku ir Keresu.
Po karo pabaigos Smyslovas vėl rimčiau užsiėmė šachmatais. Bet jo žaidimas susilpnėjo. 1945 m. TSRS čempionate Smyslovas tesurinko 8,5 taško iš 17. Prizininkais tapo Botvinikas, Boleslavskis ir nauja žvaigždė Deividas Bronšteinas. Taline 1945 m. Smyslovas turėjo prasčiausią karjeros rezultatą: 6,5 taško iš 15, nors priešininkai nebuvo ypatingai stiprūs. Kiek geriau, nors vis tiek silpnai, jis pasirodė 1945–1946 m. Maskvos čempionate, surinkęs 7,5 taško iš 15, ir dalinosi 7-11 vietas, o laimėjo Bronšteinas. 1946 m. Maskvos čempionate Smyslovas surinko 8,5 taško iš 15 ir pasidalijo 3-6 vietas, o Bronšteinas vėl laimėjo. Smyslovas surinko 31 tašką iš 62 tuose keturiuose turnyruose, lygiai 50 %.
Visgi Smyslovo lygis vėl pradėjo kilti. 1946 m. rugpjūtį Groningene, Nyderlanduose vėl pasirodė neblogai. Hovardo Stauntono memorialo varžybose nugalėjo Botvinikas su 14,5 taško iš 19, puse taško aplenkęs Maksą Eivę. Smyslovas buvo trečias, surinkęs 12,5 taško iš 19, o tai buvo lyg jo sugrįžimas į šachmatininkų elitą.
Vėliau 1947 m. TSRS čempionate, kuris vyko Leningrade Smyslovas užėmė 3-4 vietą, surinkęs 12 taškų iš 19, o čempionatą laimėjo Keresas. Pernu mieste 1947 m., Smyslovas surinko 8 taškus iš 13, pasidalindamas 4-6 vietas, o Keresas vėl laimėjo. Tais pačiais metais Varšuvoje Smyslovas surinko 6 taškus iš 9 ir dalijosi 2-5 vietas, o laimėjo Svetozaras Gligoričius. Čigorino atminimo turnyre Maskvoje 1947 m., Smyslovas dalinosi 3-4 vietas, surinkęs 10 taškų iš 15, laimėjo Botvinikas.
Nors rezultatai buvo neblogi, tačiau iki 1948 m. pasaulio čempionato, Smylovas nebuvo laimėjęs nė vieno suaugusiųjų turnyro, išskyrus Maskvos čempionatą.
Varžybos dėl pasaulio čempiono titulo
Po tuometinio pasaulio čempiono Aleksandro Aliochino mirties, 1948 m. buvo surengtas mačas-turnyras dėl pasaulio čempiono titulo. Smyslovas buvo vienas iš penkių ten dalyvavusių šachmatininkų (taip pat dalyvavo Botvinikas, Keresas, Samuelis Reševskis ir Eivė). Nugalėjo Botvinikas, o Smyslovas buvo antras.
Vėliau jis buvo pakviestas į 1950 m. Budapešte vykusį kandidatų dėl pasaulio čempiono titulo turnyrą. Smyslovas surinko 10 taškų iš 18 ir užėmė 3-ąją vietą, po Bronšteino ir Boleslavskio, kurie dalijosi pirmąją vietą. Tačiau trečia vieta leido Smyslovui žaisti kitame kandidatų turnyre. Be to, 1950 m. FIDE jam suteikė tarptautinio didmeistrio vardą.
2020 m. Lietuvos automobilių ralio čempionatas
thumb|240px|right|[[Vaidotas Žala 2020 m. „Samsonas Rally Rokiškis“]] '''2020 m. Lietuvos automobilių ralio čempionatas (LARČ)''' – ralio čempionatas, kurį organizavo Lietuvos automobilių sporto federacija (LASF). Čempionatą sudarė 6 etapai iš kurių vienas bendras Latvijos čempionato etapas. Dėl netinkamų oro sąlygų buvo atšaukti abu žiemos etapai – „Winter Rally“ ir Latvijos ralio etapas „Sarma“. Laimėjęs visus čempionato etapus, antrą kartą iš eilės, Lietuvos automobilių ralio čempionais tapo Vaidotas Žala ir Andris Mālnieks.
Vasilijus Smyslovas
Varžybos dėl pasaulio čempiono titulo
1953 m. Ciuriche Smyslovas  nugalėjo kandidatų dėl pasaulio čempiono titulo turnyre, surinkęs  18 taškų iš 28 bei dviem taškais aplenkęs Keresą, Bronšteiną ir Reševskį. Kitais metais Smyslovas žaidė mačą dėl čempiono titulo su Botviniku. po 24 partijų mačas baigėsi lygiosiomis: septynios pergalės, septyni pralaimėjimai ir dešimt lygiųjų. Pagal tuometines taisykles, mačui pasibaigus lygiosiomis, pasaulio čempiono titulą išsaugo jį ginantis žaidėjas, todėl Botvinikas liko pasaulio čempionu.
Pasaulio čempionas
Vėliau Amsterdame 1956 m. Smyslovas laimėjo 1956 m. Kandidatų turnyrą, todėl kitais metais vėl žaidė pasaulio čempionato mačą su Botviniku. Padedamas trenerių Vladimiro Makogonovo ir Vladimiro Simagino, Smyslovas laimėjo rezultatu 12,5-9,5 ir tapo pasaulio šachmatų čempionu.
2020 m. Lietuvos automobilių ralio čempionatas
Apžvalga
thumb|240px|left|[[Deividas Gezevičius 2020 m. „Rally Elektrėnai“]] 2020 m. sezonas prasidėjo Žemaitijos raliu, kuriame nugalėjo Vaidotas Žala pilotuodamas „Škoda Fabia R5“. Jis taip pat buvo greičiausias likusiuose etapuose – „Samsonas Rally Rokiškis“ ir „Rally Elektrėnai“ ir „Rally Around 7 Lakes“.
Čempionato dalyviai varžėsi 7 įskaitose. Po praėjusio sezono įskaitų skaičius liko toks pats, skiriasi tik tuo, kad „BMW Cup“ įskaita pervadinta į „LARČ7“ įskaitą. Čempionato įskaitoje taip pat varžėsi svečiai iš Latvijos, Lenkijos ir Jungtinė Karalystės.
Vasilijus Smyslovas
Pasaulio čempionas
Žaisdamas 1958 m. mačą revanšą Botvinikas atsirevanšavo 12,5-10,5 ir susigrąžino čempiono titulą. Smyslovas vėliau sakė, jog turėjo sveikatos problemų ir sirgo pneumonija, bet taip pat žinojo, jog Botvinikas buvo pasiruošęs šiam mačui. Vėliau Smyslovas parašė autobiografiją ir partijų kolekciją „Geriausios Smyslovo partijos“, kurioje rašė: "Aš neturiu priežasties skųstis savo likimu. Įvykdžiau savo svajonę tapti 7-uoju pasaulio čempionu šachmatų istorijoje."
2020 m. Lietuvos automobilių ralio čempionatas
Apžvalga
Laimėjęs visus etapus Lietuvos čempionu tapo Vaidotas Žala, antroje vietoje palikęs Dominyką Butvilą su automobiliu „Škoda Fabia R5“. Trečias liko Jānis Vorobjovs vairuodamas „Mitsubishi Mirage“.
Vasilijus Smyslovas
Po pasaulio čempiono titulo praradimo
Smyslovas 1984 m. Vilniuje žaidė 1983/84 m. Kandidatų mačų finale, bet nusileido: 4,5 – 8,5 Gariui Kasparovui. O sekančiais, 1985 m., G. Kasparovas nugalėjo A. Karpovą ir tapo pasaulio čempionu.
Šachmatų olimpiados
Smyslovas devynis kartus atstovavo Tarybų Sąjungai šachmatų olimpiadose: nuo 1952 m. iki 1972 m., išskyrus 1962 m. ir 1966 m. Kiekvieną kartą jis laimėdavo komandinių varžybų aukso medalį, be to laimėjo dar ir 8 medalius už asmeninius pasiekimus. Iš viso olimpiadose Smyslovas laimėjo 17 medalių ir tai yra visų laikų rekordas.
2020 m. Lietuvos automobilių ralio čempionatas
Apžvalga
Viena ašimi varomų (2WD) automobilių įskaitoje, nugalėjo Deividas Gezevičius vairuodamas „Honda Civic Type R“. Antroje įskaitos vietoje liko Tadas Pupeikis su „BMW 323“, trečioje Justas Tamašauskas su „BMW M3“ automobiliu.
Komandinėje įskaitoje nugalėjo Vilniaus „Ralio draugai“ komanda.
Vasilijus Smyslovas
Šachmatų olimpiados
1952 m. Helsinkyje jis surinko 10,5 taško iš 13 ir laimėjo aukso medalį. 1954 m. Amsterdame Smyslovas surinko 9 taškus iš 12 ir gavo bronzos medalį. Maskvoje 1956 m. jis surinko 8,5 taško iš 13 ir medalio nelaimėjo. Sidabro medalį Smyslovas gavo Miunchene 1958 m., kai surinko 9,5 taško iš 13. Leipcige 1960 m. Smyslovas iškovojo dar vieną aukso medalį su 11,5 iš 13
Smyslovas nedalyvavo 1962 m. olimpiadoje, tačiau vėl dalyvavo Tel Avive vykusioje olimpiadoje 1964 m. ir laimėjo aukso medalį su 11 taškų iš 13. Smyslovas praleido dar vieną: 1966 m. olimpiadą, užtat 1968 Lugane pasiekęs puikų rezultatą (11 taškų iš 12) užėmė pirmąją vietą. Sygeno olimpiadoje 1970 m. jis surinko 8 taškus iš 11 ir laimėjo bronzos medalį. Paskutinė olimpiada, kurioje Smyslovas dalyvavo, vyko Skopjės mieste 1972 m. Ten surinkęs 11 taškų iš 14 laimėjo sidabro medalį.
Iš viso olimpiadose iš 113 galimų taškų surinko 90 (69 pergalės, 42-erios lygiosios, 2 pralaimėjimai), t. y. 79,6 % visų galimų taškų.
Europos komandiniai šachmatų čempionatai
Smyslovas taip pat atstovavo TSRS penkiuose Europos komandiniuose čempionatuose ir puikiai pasirodė: laimėjo 5 komandinių varžybų aukso medalius ir 5 individualius aukso medalius. Šiuose turnyruose jo rezultatas – 19 pergalių, 15 lygiųjų ir tik 1 pralaimėjimas, t. y. jis surinko 75,7 % įmanomų taškų. Žemiau pateikiami jo rezultatai kiekviename čempionate:
Pasaulio komandiniai šachmatų čempionatai
1985 m. V. Smyslovas prie 6-os lentos Liucernoje žaidė už TSRS rinktinę pirmajame  pasaulio komandiniame šachmatų čempionate, kuriame laimėjo  komandinių varžybų, bei už individualų pasirodymą,  aukso medalius. Jo rezultatas buvo 3,5 tšk. iš 5 galimų (+2, =3, - 0).
Kiti svarbūs turnyrai
Vasilijus Smyslovas žaidė ne tik SSRS ar Maskvos čempionatuose ar kandidatų turnyruose. Jis buvo antras Venecijoje 1950 m. su 12 taškų iš 15, be to, nugalėjo Mar del Platoje 1966 m.
1991 m. Smyslovas nugalėjo Senjorų pasaulio čempionate bei tapo pirmuoju Pasaulio senjorų (+60) vyrų šachmatų čempionu.
George Clinton (muzikantas)
George Clinton (g. 1941 m. liepos 22 d.) – amerikiečių dainininkas, dainų autorius ir įrašų prodiuseris. Jo muzikinis kolektyvas „Parliament-Funkadelic“ (sudarytas daugiausia iš grupių „Parliament“ ir „Funkadelic“ narių) laikomas viena įtakingiausių fanko muzikos grupių. Atlikėjas 1982 m. pradėjo solinę karjerą, išleidęs albumą „Computer Games.“
Vasilijus Smyslovas
Karjera operoje
Smyslovas yra puikus baritonas. Tad absoliučiai atsidavė šachmatams tik neišlaikęs muzikos egzamino Didžiajame teatre 1950 m. Smyslovas yra sakęs: "Visada gyvenau tarp muzikos ir šachmatų."
George Clinton (muzikantas)
1997 m., kartu su dar penkiolika „Funkadelic–Funkadelic“ narių, Clinton buvo įtrauktas į Rokenrolo šlovės muziejų, taip pat 2019 m. kartu su grupe gavo „Grammy“ apdovanojimą už viso gyvenimo pasiekimus.
Vasilijus Smyslovas
Karjera operoje
Kai turėjo progą žaisti prieš Botviniką, jis uždainavo tūkstančiams žiūrovų. Retkarčiais, vykstant turnyrams (kai niekam nebūdavo partijų) deklamuodavo baritonu. Dažnai jam akomponuodavo kitas didmeistris ir pianistas Markas Taimanovas.
Smyslovo parašytos knygos
300px|thumb|right|V.Smyslovas sveikina [[Jurijus Averbachas|J.Averbachą per 80-ąjį gimtadienį ir dovanoja jam knygą apie savo šachmatų studijas]]
Blue Stream
Istorija
Tarpvalstybinės diskusijos dėl dujotiekio tiesimo tarp Rusijos ir Turkijos prasidėjo 1997 m. Tų pačių metų gruodžio 15 d. šalys pasirašė abipusį susitarimą tiesti magistralinį dujotiekį per Juodosios jūros dugną. Tuo pačiu metu Rusijos nacionalinė dujų tiekimo kompanija Gazprom pasirašė 25-ių metų sutartį su Turkijos gamtinių dujų tiekimo kompanija BOTAŞ.